Tiempu: 45 m (namái dir)  Dificultá: Fácil      Visible dende «La Hostería», convídanos a disfrutar dunes grandes vistes del Val.lel Güerna sobre too.    El recorríu entama nel puertu de La Cubiel.la, en LAltol Palo (1.683 m), onde parten Asturies y Lleón y a onde llegamos depués de 13 km de recorríu per una carreterina llarada de mates y praos. Llueu de llegar a la pical  puertu entama la marcha pela llinia que marca una valla que xube a la nuestra manzorga per un terrén de nerbos y matuques chiscáu de claros. Pasamos Pena Tolondra (1.769 m) y daqué más arriba, una estay¡na de calicates desanubre un sosuelu de magre, barru acolorazao con óxidu de fierro que-y da nome al monte. Hai que siguir hasta un paredón caliar que bordiamos pela mandrecha hasta dar con una sienda más clara hacial cume.    La Magrera ye lo cimero dun gran paredón caliar que sesparde hasta La  Tesa, y dendel cimblu acolúmbrense paisaxes ablucantes pelos cuatro lladrales. Pel Norte tenemos la impresionante cayida sobrel Val.le del ríu Güerna, al que samiesten munchos regueros, y toles pliegues que sadientren nAsturies. Al Sur, los mayaos de La Val.lota, onde guarez de parte branu munchu ganáu. Al Este, la vista allóngase al oriente sobre los cantos del Cordal hasta Los Picos dEuropa. Al Oeste, cumes como Los Fontanes, Los Castil.linos y la piramidal Penubiña.    Llueu de llegar al  puertu nun hai que perder la ocasión de conocer La Casa Mieres, abellugu pel branu de los pastores que curien el ganáu que pastia nos praos del lladral lleonés que, por derechos mercaos en 1925, pertenecen al conceyu asturianu de Mieres. Pa llegar hai que pasar la portiella que zarra la llende asturlleonesa y siguir a la derecha 1 Km y mediu aproximao.